คือประจำเดือนมาเดือนที่เเล้ววันที่ 23-27 พฤษภาคมเดือนนี้มา16-20 มิถุนายน มาน้อยกว่าปกติแต่มา แล้ววันที่ 24ก็มีอาการเจ็บจี๊ดๆขึ้นมาดื้อๆแถวมดลูกฝั่งขวา 2ครั้ง ไม่เคยเป็นมาก่อนในชีวิต
สวัสดีค่ะ อาการปวดบริเวณท้องน้อยตรงมดลูกด้านขวา นั้นอาจจะมีสาเหตุมาจาก อวัยวะภายในอุ้งเชิงกรานอักเสบ มดลูกหรือปีกมดลูกอักเสบ ซึ่งเชื้อก่อโรคส่วนใหญ่มักเกิดจากโรคติดต่อทางเพศสัมพันธ์เช่นหนองใน หรือสาเหตุจากระบบอื่นๆ เช่นกระเพาะปัสสาวะอักเสบ อาจทำให้มีปัสสาวะแสบขัดหรือปนเลือด กล้ามเนื้อหน้าท้องอักเสบจะมีจุดกดเจ็บชัดเจน หรือทางเดินอาหารอักเสบหรือติดเชื้อ อาจจะมีการขับถ่ายเปลี่ยนแปลงได้ เป็นต้นโดยหากปวดมากๆ จนทำให้รบกวนการใช้ชีวิต หรือทำให้ต้องตื่นขึ้นมากลางดึก มีเลือดออกผิดปกติทางช่องคลอดที่ไม่ใช่ประจำเดือน คือมาถี่กว่าประจำเดือนปกติ มาถี่กว่า 22 วัน หรือมีปัสสาวะแสบขัดปนเลือด มีไข้ร่วมด้วย ควรรีบไปพบแพทย์เบื้องต้นงดการมีเพศสัมพันธ์ไปก่อน งดยกของหนัก ระวังการกระแทกที่หน้าท้อง กินยาแก้ปวดเพื่อบรรเทาอาการได้